In nomine Regis eterni et Salvatoris nostri Iesu Christi. Ego Beraldus abbas, et ceteri huius Congregationis sancti Stephani Divionensis Ecclesie, notum sit omnibus hominibus, qualiter pervenit ad aures nostras humillima deprecatio de quodam fidele nostro, Richardo scilicet, et Heldeberto, ut illis concederemus aliquid ex terre sancti Stephani quam Vuarnerius levita tradidit, pro remedium anime sue, que est sita in pago Hoscarense, sive in Divionense vel in villa que dicitur Patriniaco, sive in fine Longoviaco, nec non in villa Fontanas, seu in vineis, seu in campis, ad perquirendum ea parte que ad se pertinere debet, per suum quoque assensum et deprecationem, ut suos vocabulos largiremus ob firmitatem tenendi. Ad cuius humillimam deprecationem aures nostre inclinantes et devote suscipientes, talique scilicet tenore ut uno quoque anno solvantur tempore vindemie, de vini modium I ad mensam fratrum persolvant, quatenus securius omni tempore vite illorum et unus heres, que de illis procreati fuerint, ipsam firmitatem habeant. Et si ignatio de illis non fuerint procreati, ad mensam fratrum revertit. Et hec securitas omnique tempore firmiorem obtineat stabilitatis vigorem, manu propria eam firmavimus et aliis hominibus firmare iussimus.